Deodium

Deodium ir 2009. gadā Rīgā izveidota blackened death metāla grupa, par kuras oficiālo izlaiduma gadu tiek uzskatīts 2011. gads, kad grupa pirmo reizi kāpa uz skatuves.
Līdz šim grupa izdevusi divus pilna izmēra studijas albumus un vienu mazalbumu. Visi albumi iedziedāti latviešu valodā.

Nosaukums 

Grupas nosaukuma izvēli vēlākā intervijā viens no tās izveidotājiem Atis Tiltiņš skaidroja šādi:

Vēsture 

2008. gadā dalībniekiem radās doma, ka jādibina grupa. Šīs domas pamudināti, Brūss Kalniņš, Jānis Tiltiņš, Atis Tiltiņš un Mārtiņš Vanags sāka mācīties spēlēt mūzikas instrumentus. 2009. gadā notika pirmie mēģinājumi, līdz ar to tur meklējami grupas pirmsākumi.

2010. gadā grupa pieņēma pāris svarīgus lēmumus: Mārtiņš Vanags nomainīja basu uz balsi, aizstājot pie mikrofona Kārli Arāju, kurš turpināja grupas menedžēšanu līdz 2012. gadam, un grupai tika pievienots Mārtiņš Skuja pie basa stīgām.

2011. gadā grupa pirmo reizi kāpa uz skatuves. Tas tiek uzskatīts par grupas oficiālo izlaiduma gadu.

2012. gada 5. oktobrī izdevniecība P3lican Partisans izdeva Deodium debijas mazalbumu „Saules kalpi”. Albums ierakstīts KS records, bet albuma vāku veidoja grupas ritma ģitārists un toreizējais bekvokālists Jānis Tiltiņš. Pēc tam Deodium devās albuma atvēršanas tūrē „Saules kalpi” ar koncertiem 2012. gada 20. decembrī Jelgavas bārā „Melno Cepurīšu Balerijā”, 2013. gada 18. janvārī Rīgas klubā Nabaklab un 2013. gada 26. janvārī Liepājas klubā Fontaine Palace.

2013. gada 22. februārī grupa kategorijā „Gada debija” saņēma Latvijas Metālmūzikas gada balvu., kas tika pasniegta klubā "Melnā Piektdiena".

2014. gada 30. augustā grupa izdeva savu otro studijas albumu un pirmo pilna garuma studijas albumu „Grēks. Važas. Brīve.”, ko veido trīs daļas, kas attiecīgi parādās nosaukumā. Tāpat kā „Saules kalpi”, albums tika ierakstīts KS records, un albuma vāku veidoja Jānis Tiltiņš. Sekoja albuma atvēršanas tūre ar koncertiem Jelgavā, Liepājā un Rīgā. Albums kategorijā „Gada albums” bija nominēts Latvijas Metālmūzikas gada balvai.

2015. gada vasarā albuma „Grēks. Važas. Brīve.” dziesma „Aizliegtais Auglis” tika iekļauta grupas Inokentijs Mārpls līdera un radio personības Raimonds Lagimova jeb Dambja apkoptajā izlasē „Latvijas Metāls”. Deodium uzstājās arī metāla izlases prezentācijas koncertā klubā „Nabaklab”.

2017. gadā grupas vokālists Mārtiņš Vanags pameta grupu un metāla skatuvi, un galveno balsi pārņēma līdzšinējais bekvokālists Jānis Tiltiņš, turpinot spēlēt arī ģitāru, savukārt fona vokālu uzņēmās basists Mārtiņš Skuja. Līdz ar šīm pārmaiņām grupa arī mainīja stilu — apzināja black un death metālu, mērķtiecigi attālinājās no pirmajos albumos jūtāmā pagan un battle metāla, kā arī centās panākt „netīrāku un dzīvāku skaņu”.

2021. gada 29. oktobrī tika izdots grupas trešais albums „Gaismogs”. Pats albums ierakstīts jau 2019. gadā Hodila Records, bet albuma prezentācija tika atlikta COVID-19 pandēmijas dēļ. Albuma vāka un grāmatiņas dizainu veidojis vokālists/ģitārists Jānis Tiltiņš, un par albuma nosaukuma vēstnesi kalpo citāts no Ilonas Leimanes 1946. gada grāmatas „Vadātājs”:

Albumā dziesmas numurētas ar romiešu cipariem, un nosaukumu vietā katrai dziesmai veltīta trīsrinde. Pēc albuma izlaišanas Deodium devās albuma prezentācijas koncertos uz Kauņu, Tallinu un Valgu.

Latvijā albums tika prezentēts 2022. gada 21. maijā uz Tallinas kvartāla “Tu jau zini kur” skatuves. Prezentācijas koncerts tika apvienots ar grupas 10. gadu svinībām kopš pirmā koncerta 2011. gadā.

2022. gada vasarā Deodium strādā pie sava ceturtā albuma.

Dalībnieki 

 Jānis Tiltiņš — ģitāra (2009—pašlaik), fona vokāls (2009—2017), balss (2017-pašlaik)
 Brūss Kalniņš — bungas (2009—pašlaik)
 Atis Tiltiņš — ģitāra (2009—pašlaik)
 Mārtiņš Skuja — basģitāra (2010—pašlaik), fona vokāls (2017—pašlaik)

Bijušie dalībnieki 

 Kārlis Arājs — balss (2009—2010)
 Mārtiņš Vanags — basģitāra (2009—2010), balss (2010—2017)

Laika skala

Diskogrāfija

Atsauces

Ārējās saites 
 
 
 Bandcamp lapa
 Youtube lapa
 Spotify lapa
 Draugiem.lv lapa

Latvijas trešmetāla grupas
Latvijas nāves metāla grupas